Ego frater G. dictus abbas de Evaus, notum facio universis presens scriptum inspecturis quod Guido, dominus de Arwroncort, cum esset in bono suo sensu et plena memoria, laude et assensu domine Agnetis uxoris sue, pro salute anime sue dedit in elemosimam puram et perpetuam ecclesie Beate Marie Morimundi, Cisterciences ordinis, et fratribus ibidem Deo servientibus quicquid habebat in decimis de Awroncort, scilicet duas partes. Insuper guerpivit et quittavit omnes greusias et querelas quas habebat vel habere poterat contra ipsos, tam de nemoribus quam de pasturis totius generis, scilicet glandis et fagine et vanarum pasturarum et specialiter omnem querelam quam habebat contra fratres predictos de molendino Grandirivi. Insuper concessit et confirmavit dictis fratribus omnes donationes omnium usuariorum in finagio de Awroncort quas fecerunt patres sui, unde et sicut ipsi fratres investiti sunt et tenentes. Hec omnia fecit et dedit laude et assensu domine Agnetis uxoris sue supradicte. Hujus rei testis sum ego qui huic donationi interfui et in testimonium huic memoriali instrumento sigillum meum apposui.
Testes etiam sunt hujus rei : Hugo dominus de Fischa, Huardus miles de Granz, Herardus miles de Romens, Henricus clericus et Bertrannus laicus de Awroncort, frater Gerardus conversus et magister Grandisriui, in quorum presentia predicta elemosina et donatio fuit facta. Datum anno M° CC° XL°, in nativitate Domini.